वंशीधर नगर(गढ़वा): वंशीधर नगर थाने की पुलिस ने एसपी शिवानी तिवारी व एसडीपीओ के निर्देश पर एक अभियान चलाकर आठ अभियुक्तों को गिरफ्तार किया है। इस अभियान में आधा दर्जन फरार अभियुक्त भी पकड़े गए हैं। पकड़े गए फरार अभियुक्तों में अहिपुरवा के अजय डोम, उदय डोम, गरबांध के रामाश्रय उर्फ सोमारू यादव, विजय उरांव, बैजनाथ उरांव हलिवंता के भोला साव के नाम शामिल हैं। पुलिस ने एक अन्य मामले में यूपी के रॉबर्ट्सगंज थानांतर्गत बसोली निवासी बसंत यादव व आजमगढ़ जिले के महराजगंज थानांतर्गत भावपुर गांव निवासी प्रवेश यादव को गिरफ्तार किया है। पकड़े गए सभी लोगों को न्यायिक हिरासत में गढ़वा भेज दिया है। छापेमारी अभियान में थाना प्रभारी निरंजन कुमार, पुअनि राजेश मुंडा, जाहिद अंसारी एवं थाना के पुलिस पदाधिकारी व जवान शामिल थे।